উল্লেখ্য, ফিলিস্তীনী মুসলমান ও ইহূদীদের মধ্যে দ্বন্দ্ব-সংঘাত খুব বৃদ্ধি পেলে ১৯৩৯ সালে ফিলিস্তীনে ইহূদীদের প্রবেশের ওপর নিষেধাজ্ঞা জারী করা হয়। এ দিকে জার্মানীর রাষ্ট্রনায়ক হিটলার ২য় বিশ্বযুদ্ধের সময়ে তার বাহিনী কর্তৃক বিশ্বব্যাপী লক্ষ লক্ষ ইহূদী নিধন এবং অন্যান্য চাপে ফিলিস্তীনে ইহূদীরা আশ্রয় নিতে পারেনি। ১৯৪৭ সালে ২৯শে নভেম্বর মুসলমান-ইহূদী দু’পক্ষে যুদ্ধ বাধে। সমস্যা মিটাতে জাতিসংঘ ফিলিস্তীনীকে দু’ভাগে ভাগ করার খসড়া সিদ্ধান্ত নেয়। যার এক ভাগে থাকবে মুসলমান এবং আরেক অংশে থাকবে ইহূদীরা। আর যেরুসালেম থাকবে স্বতন্ত্র। যার মীমাংসা হবে জাতিসংঘ কর্তৃক দু’পক্ষের আলোচনার মাধ্যমে। ফিলিস্তীনীরা এ পরিকল্পনা মেনে নেয়নি। জাতিসংঘ কর্তৃক পরিকল্পনা নেয়ার একদিন পরেই নিজেদের অধিকৃত অঞ্চলকে নিয়ে স্বাধীন দেশ হিসাবে ঘোষণা করে। সৃষ্টি হয় ইসরাঈল। যেরুসালেমের পশ্চিম অংশের দখল থাকল তাদের হাতে। শহরের পূর্ব অংশ (পুরনো অংশ) ফিলিস্তীনীদের দখলে থাকে। তবে এর নিয়ন্ত্রণ থাকে জর্ডানের হাতে। তখন থেকে লাখ লাখ ফিলিস্তীনী ঘর ছাড়া হয়। ১৯৪৮ সালে বৃটিশ সেনা প্রত্যাহার করা হ’লে সে বছরই ১৪ই মে ডেভিড বেনগুরিনের নেতৃত্বে ইসরাঈল রাষ্ট্র ঘোষণা করে। এ ঘোষণার কয়েক মিনিট পরেই মার্কিন যুক্তরাষ্ট্র ইসরাঈলকে স্বীকৃতি দেয় এবং ১৯৪৯ সালে বৃহৎ শক্তিবর্গ এ রাষ্ট্রকে জাতিসংঘের সদস্য রাষ্ট্র করে নেয়। এরপর ইঙ্গ-মার্কিন ও ইসরাঈলী রাষ্ট্রীয় সন্ত্রাস ও হামলার মুখে লাখ লাখ মুসলমান বিতাড়িত হয়ে আরব দেশগুলোতে উদ্বাস্ত্ত হয়ে মানবেতর জীবন যাপন শুরু করে। আর ফিলিস্তীনে থেকে যায় মাত্র ২,৪৭,০০০ নির্যাতিত আরব মুসলিম। ফিলিস্তীনের ৮০% ভূ-ভাগ দখল করে নেয় আগ্রাসী ইস্রাঈলী দখলদাররা।[7] সেদিন থেকে বিগত কয়েক যুগ ধরে চলছে ফিলিস্তীনীদের নিয়ে এক রক্তঝরা ইতিহাস।